Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 79/14/6606	Lučenec, 8.4.2014
EEČ : 2-47-51-2014

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
v meste XXXXX ako stará matka umožnila svojim vnučkám XXXXX, nar. XXXXX a XXXXX, nar. XXXXX, aby ako žiačky ZŠ s vyučovacím jazykom maďarským vo XXXXX v školskom roku 2013/2014 za obdobie od 01.09.2013 do 31.12.2013 vymeškávali neospravedlnené hodiny a to XXXXX vymeškala celkom 281 a XXXXX vymeškala celkom 288 neospravedlnených vyučovacích hodín,

lebo nie je tento skutok trestným činom a nie je dôvod na postúpenie veci

Odôvodnenie:
Vyšetrovateľ OR PZ v Lučenci bolo dňa 01.02.2014 pod č. ORP-15/1-VYS-LC-2014 začaté trestné stíhanie a zároveň vznesené obvinenie XXXXX, nar.  XXXXX pre prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zákona, ktorý mala spáchať spôsobom  a v rozsahu uvedenom v skutkovej  vete tohto uznesenia.

Vyšetrovateľ OR PZ v Lučenci podal na OP dňa 04.04.2014 návrh na zastavenie trestného stíhania zo dňa 31.03.2014, ktorý v dôvodovej časti podrobne svojho návrhu s vyslovením právneho názoru, že vykonaným vyšetrovaním bolo preukázané, že skutok kladený XXXXX za vinu, nie je trestným činom a nie je dôvod na postúpenie veci. 

Po preskúmaní návrhu a obsahu vyš. spisu vzťahujúceho sa na predmetnú trestnú vec som zistil z výpovede obv. XXXXX, že tejto boli právoplatným rozsudkom OS v Lučenci zverené do osobnej náhradnej starostlivosti maloleté vnučky XXXXX, XXXXX a XXXXX, o ktoré sa starala, avšak vnučka XXXXX pre nezvládnuteľnosť jej výchovy najmä nechodenie do školy a užívanie drog, neposlúchanie bola neskôr rozhodnutím súdu umiestnená do Detského domova v XXXXX, po jej odchode nastali problémy s výchovou aj ďalších vnučiek XXXXX a XXXXX, ktoré tiež prestali chodiť do školy, neposlúchajú, z ktorého dôvodu na základe upozornení zo ZŠ problematiku výchovu prejednávala s pracovníkmi školy a na odporúčanie aj s pracovníčkami ÚPSVaR - odboru sociálnych vecí. Z dôvodu nezvládnuteľnosti výchovy vnučiek podala na OS v Lučenci návrh na zrušenie náhradnej osobnej starostlivosti vnučiek.

Riaditeľka ZŠ s vyučovacím jazykom maďarským vo XXXXX XXXXX vo výpovedi potvrdila, že s obv. XXXXX, ktorá sa na predvolanie dostavovala na pohovory boli prejednávané problémy s výchovou jej vnučiek XXXXX a XXXXX ktoré sporadicky navštevovali školu, v nadmernom množstve vymeškávali vyučovacie hodiny bez ospravedlnenia, obvinená sa viackrát sťažovala, že jej vnučky sú nezvládnuteľné, nevie si dať s nimi rady, neposlúchajú ju, klamú ju, že idú do školy, túlajú sa po mesta, preto jej ona ako riaditeľka odporučila vyhľadať pomoc na ÚPSVaR.

Súdom prijatá opatrovníčka mal. XXXXX a XXXXX z ÚPSVaR v XXXXX XXXXX vo výpovedi potvrdila, že obv. XXXXX sa o zverené vnučky vzorne stará o čom sa osobne presvedčili na návšteve jej bytu, týmto vytvorila podmienky pre ich život a pre vyučovanie, obvinená sa im viackrát sťažovala, že s vnučkami si nevie dať rady, sú nezvládnuteľné, tiež na ich odporúčanie sa s vnučkami dostavila na vyšetrenie u detského psychológa, tiež majú vedomosť o tom, že sa obrátila aj na OS v Lučenci v prípade vnučky XXXXX, ktorá bola potom umiestnená do Detského domova v XXXXX.

Právoplatným rozsudkom OS v Lučenci č. 11P 243/2008 z 23.07.2008 boli mal. XXXXX, nar. XXXXX, XXXXX, nar. XXXXX a XXXXX, nar. XXXXX zverené do náhradnej osobnej starostlivosti starej matky XXXXX.

Podľa zápisnice o výsluchu konanom na OS v Lučenci dňa 27.01.2014 podala navrhovateľka XXXXX, nar. XXXXX návrh na zrušenie náhradnej osobnej starostlivosti maloletých detí XXXXX a XXXXX.

Prečinu ohrozovania mravnej výchovy mládeže podľa § 211 ods. 1 písm. b/ Tr. zákona sa dopustí ten, kto z nedbanlivosti vydá osobu mladšiu ako osemnásť rokov nebezpečenstvu spustnutia tým, že jej umožní viesť záhaľčivý alebo nemravný život.

Po vyhodnotení vyššie uvedených dôkazov neboli preukázané skutočnosti, ktorými by obv. XXXXX svojím konaním v súvislosti s výchovou a starostlivosťou jej zverených vnučiek XXXXX a XXXXX nasvedčovali tomu, že by im obvinená umožnila viesť záhaľčivý život spočívajúci v neospravedlnenom vymeškávaní vyučovacích hodín, alebo umožnila im viesť nemravný život v rozsahu naplňujúcom skutkovú podstatu prečinu ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zákona, pre ktorý prečin jej bolo vznesené rozhodnutím vyšetrovateľa OR PZ obvinenie tak, ako je to vyššie uvedené. 

Podľa § 215 ods. 1 písm. b/ Tr. poriadku prokurátor zastaví trestné stíhanie ak nie je skutok trestným činom a nie je dôvod na postúpenie veci. 

	Z uvedeného dôvodu bolo preto potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor